**Иван Сергеевич Тургенев.**

 **Рассказ «Свидание» (из цикла «Записки охотника»)**

 **Чтец: ученик 9 класса «А» - Мусаев М.**

 **«Дандч1вай»**

 **Дун г1одов ч1ун вук1ана мАхилрохьов. Гьеб бук1ана хасалихълъиялъул заман,сентябрялъул ахир. Радалалдаса нахъе г1исинккун балеб бук1ана ц1ад. Гьоркьо-гьоркьоб гьеб хисун гвангъун реч1ч1ун рач1унаан бакъул ч1орал. Гьава хисардулеб бук1ана. Зоб цо лах1заталъ хъах1аб нак1к1ул парчаялъ бахчизабулаан ва цинги,горду рагьараб г1адин, бак1-бак1аздаса рагьун баккун бач1унаан хъах1илаб роц1араб зоб нак1к1азда гьоркьосан. Нечадго гьимулей бЕричай ясалда релълъунаан гьеб.**

 **Дун, г1одовги ч1ун,сверухълъиялъухъ балагьун,т1абиг1аталъул берцинлъиялъ г1ажаибаб рек1ее асарги гьабун,гьелдаса бер г1орц1уларого вук1ана. Махигъут1буца хъах1аб рет1ел рет1арай берцинай узданай яс рак1алде щвезаюлей йик1ана. Т1анхал жеги г1урччинго ругоан ,амма цо-цо бак1алда т1огьиллъун,баг1арлъунги ругоан. Т1ад бакъул ч1орал реч1ч1аралго, гьел гвангъун рач1унел рук1ана.**

**Цониги х1анч1ил гьаракь раг1улеб бук1инч1о рохьоб,,гьел киналго рахчун ругин кколаан. Цох1о лъарах1инч1алъул гьаракь раг1улеб бук1ана гьоркьо-гьоркьоб..**

**Гьаниве вач1ана дун лъорол рохь къот1ун, дие гьедиг1ан бокьуларо лъор,дир рак1алъ босуларо,кидаго сородулел рук1унел гьелъул гургинккарал т1анхаздаги х1икмалъула дун,амма риидалин абуни, ц1акъ берцинго бук1уна гьеб.**

**Дун цо гъот1ода гъоркь х1ухьбахъизе г1одов ч1ана ва кьижун ккана. Ц1акъ гьуинаб макьу щун бук1ана дида.**

**Киг1ан заманаялъ кьижаравали лъаларо,ворч1идал,рохьобе жанибе, г1одоблъиялде лъик1аланго бакъ щун бугоан, киса-кибего бакъул ч1ораз сверухълъи къалъ-къалъизабун бугоан. Т1анхазда гьоркьосан бихьулеб бугоан роц1араб хъах1илаб зоб,нак1к1алги нахъе ун ругоан. Ворч1аравго гьеб кинабго бихьидал, рек1ее ц1акъ лъик1аб асар ккана.**

 **Т1аде вахъунаго, гъут1бузда гьоркьосан дида бихьана г1адамасул сипат. Дидаса къого галул манзилалъ доег1ан йигоан яс,гьелда дун вихьулев вук1инч1о. Балагьарабго бич1ч1улеб бук1ана гьей ц1акъ къварид йик1ин. Гьелъул бет1ер пашманго г1одоб къулун бук1ана,накабазда лъун квералги рук1ана.Лъазе бокьилаан лъица яги сунца гьей къварид гьаюраяли.Гьелъул гьурмада маг1ил мухъал рахъун ругоан,халатал берзул т1елхал, ч1ег1ерал кьунсрул рихьаниги,берал рихьулел рук1инч1о. Рак1 къварилъараб гьит1инаб лъимер г1адин йик1ана гьей,т1аса бер босич1ого балагьизе бокьулеб бук1ана гьелъухъ.**

**Гьей лъихъ бук1унги ялагьун ч1ун йик1ин бич1ч1ана дида. Гьаракь бахъана,гьелъ х1инкъадго бет1ер борхана, ва гьебмехалъ дида рихьана гьелъул ч1ах1иял гургинал кунч1арал берал.**

**Цо заманалдасан гъут1бузда гьоркьосан ваккун вач1ана ч1ух1араб рет1акъаялъул бихьинчи.Гьесухъ балагьун гьай яс ч1ун йик1араблъи бич1ч1ана дида.**

 **Яс тириго т1аде яхъана.гьев вихьидал цин гьей ц1акъ йохана,хадуй пашманлъана. Г1амал к1одого валагьана гьев ясалъухъ.**

**-Мун цеегоялдаса нахъейищ аний йигей?**

**-у,дун цеего щвана гьание,Виктор Александрович.**

**-дида к1очене бахъана мун гьаний йик1ин,балеб ц1адги бук1аралъулха.**

**-дун метер ине вуго.**

**-метергойищ?щакърахунаго гьикъана ясалъ. Гьелъул къварилъи бич1ч1улеб бук1инч1о гьесда. Гьесие ургъел бук1инч1о.**

**Яс г1одана.**

**-Мун щай г1одулей, Акулина?! Дуда лъалагурищ дие руччабазул г1оди рихараб бук1ин,дие гьеб бокьуларо. Дун нахъе инаха гьабсаг1ат мун г1одун гурони ч1еч1они.**

**-Т1аса лъугьа,г1одиларо,абуна маг1уги бац1ц1унаго Акулинаца. Гьев нахъе инегурин ц1акъ х1инкъун йик1ана гьей. Бихьулеб бук1ана гьелъие рух1алдасаги гьев вокьулев вук1ин.**

**Метерищха мун инев вугев? кидаха нилъ рихьулел? Дуда к1очонгеха дун.**